title: Sesayut
text: ITI Sesayut PASUPATI, madasar antuk dulang duwurnyané susunin antuk aled sesayut, duwurnyané dagingin wastra barak, dagingin beras barak 2 kulak, basé tampelan 9, palawa bang, tumpeng barak 1, muncuk tumpengé susunin antuk dammar antuk kulit taluh madaging minyak miwah sigi, betén damaré punika tancebin sekar pucuk bang mailehan, warirang bang, sesanganan barak 9, raka-raka sarwa barak, biyu udang ahijas, tebu barak, kawangen 9 siki, tulung 2, ulam nyané ayan wiring mapanggang, penyeneneng alit 1, pras alit 1, sampyan nagasari, canang pahyasan tatebus barak apasang. Sesayut puniki ka-atur ring Ida Sang Hyang Pasupati.